Gandia acull aquest dissabte una nova edició del Fòrum Jove
12 novembre 2024

## Gandia acull aquest dissabte una nova edició del Fòrum Jove12 novembre 2024Última actualització: 12 novembre 2024

![](../gestion/img/5241805a73a728bd132eccacc1c34d0376894899b2b18fe73caaf2e46e307f47.jpg)  
  

La regidora delegada de Joventut, **Inma Rodríguez**, acompanyada per **Carmela Miñana**, tècnica del departament, ha presentat aquest matí en roda de premsa una nova edició del Fòrum Jove que se celebrarà a la nostra ciutat el pròxim 16 de novembre a la Casa de la Marquesa a partir de les 17 hores.  
Tal com s'ha explicat durant la compareixença, es tracta d'una iniciativa de participació juvenil on els joves amb edats entre 12 i 30 anys tindran l'oportunitat de compartir les seues inquietuds i propostes mitjançant diferents dinàmiques amb altres joves de la ciutat i representants polítics municipals.

“_És una trobada molt interessant perquè permet que puguen sorgir idees per millorar la ciutat, per això des d'ací fem una crida a la participació. Durant la jornada s'abordaran temes interessants com ara la salut mental i emocional, l'ecologia o l'accés laboral, entre d'altres_”, ha declarat Rodríguez.

L'edil ha aprofitat la seua compareixença per a mostrar el seu orgull per la joventut de la nostra ciutat. “_Els nostres joves han donat una lliçó de solidaritat durant la DANA. Podem sentir-nos molt orgullosos de la seua implicació_”.

Per la seua banda, Miñana ha informat que el Fòrum estarà amenitzat per Fran Tudela “La Cabra Fotuda”, i per finalitzar hi haurà un berenar per a tots els participants.